title: 2010/127/ΚΕΠΠΑ: Απόφαση 2010/127/ΚΕΠΠΑ του Συμβουλίου, της 1ης Μαρτίου 2010 , σχετικά με περιοριστικά μέτρα κατά της Ερυθραίας

text:
               2.3.2010

               EL

               Επίσημη Εφημερίδα της Ευρωπαϊκής Ένωσης

               L 51/19

         ΑΠΌΦΑΣΗ 2010/127/ΚΕΠΠΑ ΤΟΥ ΣΥΜΒΟΥΛΊΟΥ
   της 1ης Μαρτίου 2010
   σχετικά με περιοριστικά μέτρα κατά της Ερυθραίας
   TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 16 Φεβρουαρίου 2009, το Συμβούλιο υιοθέτησε την κοινή θέση 2009/138/ΚΕΠΠΑ σχετικά με περιοριστικά μέτρα κατά της Σομαλίας (1) για την εφαρμογή της απόφασης 1844 (2008) του Συμβουλίου Ασφαλείας των Ηνωμένων Εθνών 1844 (2008) με την οποία θεσπίζονται περιοριστικά μέτρα εναντίον όσων προσπαθούν να αποτρέψουν ή να εμποδίσουν την ειρηνική πολιτική διαδικασία, ή εναντίον όσων με βία απειλούν τα μεταβατικά ομοσπονδιακά θεσμικά όργανα (TFI) της Σομαλίας ή την αποστολή της Αφρικανικής Ένωσης στη Σομαλία (AMISOM), ή αναλαμβάνουν δράση η οποία υπονομεύει τη σταθερότητα στη Σομαλία ή στην περιοχή.

               (2)

               Στις 14 Ιανουαρίου 2009, το Συμβούλιο Ασφαλείας των Ηνωμένων Εθνών εξέδωσε την απόφαση 1862 (2009) σχετικά με τη συνοριακή διαμάχη μεταξύ Τζιμπουτί και Ερυθραίας και το ενδεχόμενο αντίκτυπό της στη σταθερότητα και την ασφάλεια της ευρύτερης υποπεριφέρειας.

               (3)

               Στις 23 Δεκεμβρίου 2009, το Συμβούλιο Ασφαλείας των Ηνωμένων Εθνών εξέδωσε την απόφαση 1907 (2009) για την επιβολή απαγόρευσης όπλων στην Ερυθραία και η οποία καλεί όλα τα κράτη να επιθεωρούν, σύμφωνα με τις εθνικές τους αρχές και νομοθεσίες και σύμφωνα με το διεθνές δίκαιο, όλα τα φορτία προς ή από την Ερυθραία στο έδαφός τους, συμπεριλαμβανομένων των θαλάσσιων λιμένων και των αερολιμένων, εφόσον το ενδιαφερόμενο κράτος διαθέτει πληροφορίες βάσει των οποίων μπορεί ευλόγως να εικάζεται ότι το φορτίο περιέχει είδη των οποίων η προμήθεια, η πώληση, η μεταφορά ή η εξαγωγή απαγορεύονται δυνάμει της προαναφερόμενης απόφασης ή της γενικής και πλήρους απαγόρευσης όπλων για τη Σομαλία όπως προβλέπεται στην παράγραφο 5 της ΑΣΑΗΕ 733 (1992), η οποία συμπληρώθηκε και τροποποιήθηκε από επακόλουθες αποφάσεις.

               (4)

               Η ΑΣΑΗΕ 1907 (2009) εισάγει επίσης περιοριστικά μέτρα κατά προσώπων και οντοτήτων, μεταξύ των οποίων περιλαμβάνεται χωρίς ωστόσο περιορισμό, η πολιτική και στρατιωτική ηγεσία της Ερυθραίας, που κατονομάζει η επιτροπή κυρώσεων η οποία συγκροτήθηκε δυνάμει της απόφασης 751 (1992) του Συμβουλίου Ασφαλείας των Ηνωμένων Εθνών όπως συμπληρώθηκε από την απόφαση 1844 (2008).

               (5)

               Απαιτείται περαιτέρω δράση της Ένωσης για να εφαρμοστούν ορισμένα μέτρα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη λαμβάνουν τα αναγκαία μέτρα ώστε να αποτρέπουν την πώληση ή προμήθεια στην Ερυθραία οπλισμού και κάθε είδους συναφούς υλικού, συμπεριλαμβανομένων των όπλων και πυρομαχικών, στρατιωτικών οχημάτων και εξοπλισμού, του παραστρατιωτικού εξοπλισμού και εξαρτημάτων των ανωτέρω από πολίτες των κρατών μελών ή από τα εδάφη των κρατών μελών, ή με τη χρησιμοποίηση σκαφών και αεροσκαφών που φέρουν τη σημαία τους είτε αυτά προέρχονται είτε όχι από τα εδάφη τους.
   2.   Απαγορεύεται η παροχή στην Ερυθραία τεχνικής, οικονομικής ή άλλης βοήθειας και εκπαίδευσης σχετικά με στρατιωτικές δραστηριότητες καθώς και η προμήθεια, κατασκευή, συντήρηση ή χρήση των ειδών που αναφέρονται στην παράγραφο 1, από υπηκόους των κρατών μελών ή από τα εδάφη των κρατών μελών.
   3.   Απαγορεύεται επίσης η προμήθεια από την Ερυθραία των ειδών που αναφέρονται στην παράγραφο 1, από πολίτες των κρατών μελών, ή με τη χρησιμοποίηση σκαφών ή αεροσκαφών που φέρουν τη σημαία τους, καθώς και η παροχή σε πολίτες των κρατών μελών από την Ερυθραία τεχνικής, οικονομικής ή άλλης βοήθειας και εκπαίδευσης σχετικά με στρατιωτικές δραστηριότητες ή η προμήθεια, κατασκευή, συντήρηση ή χρήση των ειδών που αναφέρονται στην παράγραφο 1, είτε αυτά προέρχονται είτε όχι από το έδαφος της Ερυθραίας.
   Άρθρο 2
   1.   Τα κράτη μέλη επιθεωρούν, σύμφωνα με τις εθνικές τους αρχές και νομοθεσίες, και σύμφωνα με το διεθνές δίκαιο, όλα τα φορτία προς ή από την Ερυθραία, στο έδαφός τους, συμπεριλαμβανομένων των θαλάσσιων λιμένων και των αερολιμένων, εφόσον διαθέτουν πληροφορίες βάσει των οποίων μπορεί ευλόγως να εικάζεται ότι το φορτίο περιέχει είδη των οποίων η προμήθεια, η πώληση, η μεταφορά ή η εξαγωγή απαγορεύονται δυνάμει της παρούσας απόφασης.
   2.   Τα σκάφη και αεροσκάφη που μεταφέρουν φορτίο από και προς την Ερυθραία υπόκεινται στην υποχρέωση της παροχής πρόσθετων πληροφοριών προ της άφιξης ή προ της αναχώρησης για όλα τα αγαθά που εισάγονται σε ένα κράτος μέλος ή εξάγονται από αυτό.
   3.   Μόλις τα εντοπίσουν, τα κράτη μέλη κατάσχουν και καθιστούν μη επιχειρησιακά ή καταστρέφουν τα είδη των οποίων η προμήθεια, η πώληση, η μεταφορά ή η εξαγωγή απαγορεύονται δυνάμει της παρούσας απόφασης.
   Άρθρο 3
   Επιβάλλονται τα περιοριστικά μέτρα που προβλέπονται στα άρθρα 4, 5 παράγραφος 1 και 6 παράγραφοι 1 και 2, κατά των προσώπων και οντοτήτων, μεταξύ των οποίων περιλαμβάνονται χωρίς ωστόσο περιορισμό, η πολιτική και στρατιωτική ηγεσία της Ερυθραίας, καθώς και κυβερνητικές και παρακρατικές οντότητες ή πρόσωπα και οντότητες που ενεργούν για λογαριασμό τους ή υπό την εποπτεία τους, που κατονομάζει η επιτροπή που συστάθηκε με την απόφαση 751 (1992) και παρατάθηκε με την απόφαση 1844 (2008) Συμβουλίου Ασφαλείας («επιτροπή κυρώσεων») κρίνοντας ότι:

               —

               ενεργούν κατά παράβαση της απαγόρευσης όπλων και των συναφών μέτρων όπως αναφέρεται στο άρθρο 1,

               —

               με ορμητήριο την Ερυθραία παρέχουν στήριξη σε ένοπλες αντιπολιτευόμενες ομάδες που επιδιώκουν την αποσταθεροποίηση της περιοχής,

               —

               εμποδίζουν την εφαρμογή της απόφασης 1862 (2009) του Συμβουλίου Ασφαλείας των Ηνωμένων Εθνών σχετικά με το Τζιμπουτί,

               —

               υποθάλπουν, χρηματοδοτούν, διευκολύνουν, υποστηρίζουν, οργανώνουν, εκπαιδεύουν ή παρακινούν πρόσωπα ή ομάδες για την τέλεση βιαιοπραγιών ή τρομοκρατικών πράξεων εναντίον άλλων κρατών ή των πολιτών τους στην περιοχή,

               —

               εμποδίζουν τις έρευνες ή το έργο της Ομάδας παρακολούθησης που επανενεργοποιήθηκε με την απόφαση 1853 (2008) του Συμβουλίου Ασφαλείας των Ηνωμένων Εθνών.

         Τα πρόσωπα και οι οντότητες αυτές παρατίθενται στο παράρτημα.
   Άρθρο 4
   Τα κράτη μέλη λαμβάνουν τα αναγκαία μέτρα ώστε να εμποδίζουν την άμεση και έμμεση προμήθεια, πώληση ή μεταφορά οπλισμού και κάθε είδους συναφούς υλικού, συμπεριλαμβανομένων των όπλων και πυρομαχικών, στρατιωτικών οχημάτων και εξοπλισμού, του παραστρατιωτικού εξοπλισμού και εξαρτημάτων των ανωτέρω, και την άμεση ή έμμεση παροχή τεχνικής, οικονομικής και άλλης βοήθειας ή εκπαίδευσης, συμπεριλαμβανομένων των επενδύσεων, της διαμεσολάβησης ή άλλων χρηματοοικονομικών υπηρεσιών που συνδέονται με στρατιωτικές δραστηριότητες, ή με την προμήθεια, κατασκευή, συντήρηση ή χρήση όπλων και στρατιωτικού εξοπλισμού από πολίτες των κρατών μελών ή από τα εδάφη των κρατών μελών, ή με τη χρησιμοποίηση σκαφών και αεροσκαφών που φέρουν τη σημαία τους, στα πρόσωπα και τις οντότητες που αναφέρονται στο άρθρο 3.
   Άρθρο 5
   1.   Τα κράτη μέλη λαμβάνουν τα αναγκαία μέτρα ώστε να εμποδίζουν την είσοδο ή τη διέλευση, από τα εδάφη τους, των προσώπων που αναφέρονται στο άρθρο 3.
   2.   Η παράγραφος 1 δεν υποχρεώνει τα κράτη μέλη να αρνούνται στους υπηκόους τους την είσοδο στο έδαφός τους.
   3.   Η παράγραφος 1 δεν εφαρμόζεται όταν η επιτροπή κυρώσεων κρίνει για την εκάστοτε μεμονωμένη περίπτωση ότι η είσοδος ή η διέλευση δικαιολογείται για λόγους ανθρωπιστικής ανάγκης, συμπεριλαμβανομένων των θρησκευτικών υποχρεώσεων, ή όταν η επιτροπή κυρώσεων αποφασίζει για την εκάστοτε μεμονωμένη περίπτωση ότι η εξαίρεση θα προωθούσε άλλως τους στόχους της ειρήνης και της σταθερότητας στην περιοχή.
   4.   Σε περιπτώσεις κατά τις οποίες, σύμφωνα με την παράγραφο 3, ένα κράτος μέλος επιτρέπει την είσοδο ή τη διέλευση από το έδαφός του, προσώπων τα οποία έχουν κατονομασθεί από την επιτροπή κυρώσεων, η άδεια περιορίζεται στο σκοπό για τον οποίο χορηγήθηκε και στα πρόσωπα τα οποία αφορά.
   Άρθρο 6
   1.   Δεσμεύονται όλα τα κεφάλαια και οι οικονομικοί πόροι που βρίσκονται στην ιδιοκτησία ή τελούν υπό τον έλεγχο, άμεσα ή έμμεσα, των προσώπων ή των οντοτήτων που αναφέρονται στο άρθρο 3.
   2.   Κανένα κεφάλαιο ή οικονομικός πόρος δεν διατίθεται, άμεσα ή έμμεσα, στα πρόσωπα ή τις οντότητες που αναφέρονται στην παράγραφο 1 ούτε αποδεσμεύεται προς όφελός τους.
   3.   Τα κράτη μέλη μπορούν να επιτρέπουν εξαιρέσεις από τα μέτρα που αναφέρονται στις παραγράφους 1 και 2 όσον αφορά κεφάλαια και οικονομικούς πόρους, οι οποίοι:

               α)

               είναι αναγκαίοι για την κάλυψη βασικών αναγκών, συμπεριλαμβανομένων των πληρωμών για είδη διατροφής, ενοικίου ή ενυπόθηκου δανείου, ιατροφαρμακευτικής περίθαλψης, φόρων, ασφαλίστρων και τελών σε επιχειρήσεις κοινής ωφελείας,

               β)

               προορίζονται αποκλειστικά για την καταβολή εύλογων επαγγελματικών αμοιβών και την εξόφληση δαπανών οι οποίες αφορούν την παροχή νομικών υπηρεσιών,

               γ)

               προορίζονται αποκλειστικά για την πληρωμή τελών ή χρεώσεων, σύμφωνα με το εθνικό δίκαιο, για υπηρεσίες που αφορούν την καθημερινή τήρηση ή φύλαξη δεσμευμένων κεφαλαίων και οικονομικών πόρων,

               δ)

               απαιτούνται για την κάλυψη έκτακτων δαπανών, εφόσον το ενδιαφερόμενο κράτος μέλος έχει κοινοποιήσει σχετική απόφαση εξαίρεσης στην επιτροπή κυρώσεων και η εν λόγω απόφαση έχει εγκριθεί από την επιτροπή αυτή,

               ε)

               υπόκεινται σε δικαστική ή διοικητική απόφαση ή απόφαση διαιτησίας, στην οποία περίπτωση τα κεφάλαια και οι οικονομικοί πόροι μπορούν να χρησιμοποιηθούν για την εκτέλεση της απόφασης, υπό την προϋπόθεση ότι η απόφαση έχει εκδοθεί πριν από την ημερομηνία έκδοσης της ΑΣΑΗΕ 1907 (2009), και δεν είναι προς όφελος προσώπου ή οντότητας που αναφέρεται στην παράγραφο 1 του παρόντος άρθρου, εφόσον το ενδιαφερόμενο κράτος μέλος έχει κοινοποιήσει την εν λόγω απόφαση στην επιτροπή κυρώσεων.

         4.   Η παράγραφος 2 δεν εφαρμόζεται στην πίστωση των δεσμευμένων λογαριασμών, με:

               α)

               τόκους ή άλλα κέρδη σε σχέση με αυτούς του λογαριασμούς, ή

               β)

               πληρωμές σε δεσμευμένους λογαριασμούς που προκύπτουν από συμβάσεις, συμφωνίες ή υποχρεώσεις οι οποίες έχουν συναφθεί ή αναληφθεί πριν από την ημερομηνία κατά την οποία οι λογαριασμοί αυτοί αποτέλεσαν αντικείμενο των περιοριστικών μέτρων,
               εφόσον οι εν λόγω τόκοι, τα λοιπά κέρδη και πληρωμές εξακολουθούν να δεσμεύονται σύμφωνα με την παράγραφο 1.

         5.   Επιτρέπονται εξαιρέσεις στα στοιχεία α), β) και γ) της παραγράφου 3 εφόσον το ενδιαφερόμενο κράτος μέλος κοινοποιήσει στην επιτροπή κυρώσεων την πρόθεσή του να επιτρέψει, κατά περίπτωση, την πρόσβαση στα εν λόγω κεφάλαια και οικονομικούς πόρους και η επιτροπή κυρώσεων δεν έχει λάβει αρνητική απόφαση εντός τριών εργάσιμων ημερών από την κοινοποίηση αυτή.
   Άρθρο 7
   Το Συμβούλιο καταρτίζει τον κατάλογο που περιέχεται στο παράρτημα και εφαρμόζει τις τυχόν τροποποιήσεις του βάσει όσων ορίζει η επιτροπή κυρώσεων.
   Άρθρο 8
   Η παρούσα απόφαση επανεξετάζεται, τροποποιείται ή καταργείται, ανάλογα με την περίπτωση, υπό το πρίσμα των αποφάσεων του Συμβουλίου Ασφαλείας των Ηνωμένων Εθνών.
   Άρθρο 9
   Η παρούσα απόφαση αρχίζει να ισχύει την ημέρα της έκδοσης της.
   Άρθρο 10
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 1 Μαρτίου 2010.

            Για το Συμβούλιο

            Ο Πρόεδρος

         D. LÓPEZ GARRIDO

      (1)  ΕΕ L 46 της 17.2.2009, σ. 73.

      ΠΑΡΑΡΤΗΜΑ
      Κατάλογος των προσώπων και οντοτήτων που αναφέρονται στο άρθρο 3


Avis juridique important

|

32002B0452

2002/452/ΕΚ: Απόφαση του Ευρωπαϊκού Κοινοβουλίου, της 10ης Απριλίου 2002, σχετικά με την απαλλαγή του Διευθυντή του Ευρωπαϊκού Οργανισμού Ανασυγκρότησης σχετικά με την εκτέλεση του προϋπολογισμού του για το οικονομικό έτος 2000

Επίσημη Εφημερίδα αριθ. L 158 της 17/06/2002 σ. 0062 - 0065

Απόφαση του Ευρωπαϊκού Κοινοβουλίουτης 10ης Απριλίου 2002σχετικά με την απαλλαγή του Διευθυντή του Ευρωπαϊκού Οργανισμού Ανασυγκρότησης σχετικά με την εκτέλεση του προϋπολογισμού του για το οικονομικό έτος 2000(2002/452/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη την έκθεση σχετικά με τους δημοσιονομικούς λογαριασμούς του Ευρωπαϊκού Οργανισμού Ανασυγκρότησης και την εκτέλεση της ενίσχυσης στο Κοσσυφοπέδιο για το οικονομικό έτος 2000, συνοδευόμενη από τις απαντήσεις της Επιτροπής και του Ευρωπαϊκού Οργανισμού Ανασυγκρότησης (C5-0673/2001)(1),- έχοντας υπόψη την ετήσια έκθεση 2000 της Επιτροπής προς το Ευρωπαϊκό Κοινοβούλιο και το Συμβούλιο σχετικά με τον Ευρωπαϊκό Οργανισμό Ανασυγκρότησης [COM(2001) 446],- έχοντας υπόψη τη σύσταση του Συμβουλίου, της 5ης Μαρτίου 2002 (C5-0123/2002),- έχοντας υπόψη το άρθρο 276 της συνθήκης ΕΚ,- έχοντας υπόψη το άρθρο 93 και το παράρτημα V του κανονισμού του,- έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Εξωτερικών Υποθέσεων, Δικαιωμάτων του Ανθρώπου, Κοινής Ασφάλειας και Αμυντικής Πολιτικής (A5-0101/2002),Α. εκτιμώντας ότι, ήδη από τον Ιούλιο 1999, αμέσως μετά τον πόλεμο στο Κοσσυφοπέδιο, η Επιτροπή προέβη στη σύσταση της Task Force EC TAFKO, η οποία έπρεπε να εγκαινιάσει τα πρώτα στάδια του προγράμματος για την ανασυγκρότηση,Β. εκτιμώντας ότι, το Φεβρουάριο 2000, ο Ευρωπαϊκός Οργανισμός Ανασυγκρότησης ανέλαβε τα προγράμματα της ΕC TAFKO και τα ενέταξε στο πρόγραμμα για το έτος 2000,Γ. εκτιμώντας ότι η πρόκληση της ανασυγκρότησης του Κοσσυφοπεδίου οφειλόταν και οφείλεται κατά μέγα μέρος στο γεγονός ότι οι υλικές και ανθρώπινες καταστροφές είναι διάσπαρτες σε μια διοικητική περιφέρεια ισοπεδωμένη από χρόνια έλλειψη επενδύσεων, αμέλεια και κατάχρηση των ανθρωπίνων δικαιωμάτων που επικρατούσαν στην περιοχή επί δεκαετίες· ότι η εξασφάλιση της βιωσιμότητας των επενδύσεων στο Κοσσυφοπέδιο είναι βασική προϋπόθεση για μια υγιή και αποτελεσματική διαχείριση των δημοσιονομικών πόρων της ΕΕ που διατίθενται στην περιοχή αυτή,Δ. εκτιμώντας ότι η στρατηγική του Οργανισμού συνεπάγεται το πέρασμα από τις ενέργειες έκτακτης ανάγκης που χαρακτήριζαν τη βοήθεια της διεθνούς κοινότητας το 1999 σε πιο μακροπρόθεσμα μέτρα, με σκοπό την αειφόρο ανασυγκρότηση και ανάκαμψη,Ε. εκτιμώντας ότι, παρ' όλα αυτά, οι δράσεις έκτακτης ανάγκης συνεχίσθηκαν το 2000, πράγμα που αφορούσε την παροχή υπηρεσιών κοινής ωφελείας, όπως ηλεκτρικό ρεύμα, υδροδότηση και αποκομιδή απορριμμάτων, καθώς και έκτακτα μέτρα για την αποκατάσταση βασικών υποδομών, όπως το δίκτυο μεταφορών,ΣΤ. εκτιμώντας ότι το Ελεγκτικό Συνέδριο είναι της γνώμης ότι η διοίκηση του Οργανισμού και η διαχείριση του προϋπολογισμού της το έτος 2000 ήταν πολύ αποδοτική και πέτυχε να υλοποιήσει τους πλέον φιλόδοξους στόχους της για το πρώτο έτος των δραστηριοτήτων της στους τομείς της ενέργειας, της στέγασης, των μεταφορών και της γεωργίας,Ζ. εκτιμώντας ότι το Ελεγκτικό Συνέδριο κρίνει ότι ο Οργανισμός έλαβε σοβαρώς υπόψη τις αρχές της αποδοτικότητας και της λιτότητας και παράλληλα πέτυχε, εφαρμόζοντας με μεγάλη ευελιξία τους ισχύοντες κανόνες, να συμβάλει στη διατήρηση χαμηλών τιμών και να τονώσει την περιφερειακή οικονομία,Η. εκτιμώντας ότι το Ελεγκτικό Συνέδριο αποκόμισε την εύλογη βεβαιότητα ότι οι λογαριασμοί για το οικονομικό έτος που έκλεισε στις 31 Δεκεμβρίου 2000 είναι αξιόπιστοι και ότι οι υποκείμενες πράξεις είναι στο σύνολό τους νόμιμες και κανονικές,1. σημειώνει τα ακόλουθα ποσά για τους λογαριασμούς του Ευρωπαϊκού Οργανισμού Ανασυγκρότησης:Οικονομικό έτος 2000>ΘΕΣΗ ΠΙΝΑΚΑ>Δημοσιονομικός έλεγχος2. λαμβάνει υπόψη του τις απαντήσεις της Επιτροπής και του Οργανισμού σε ό,τι αφορά τους κινδύνους που έχουν επισημανθεί στην παράγραφο 68 της έκθεσης του Ελεγκτικού Συνεδρίου· εκφράζει την επιθυμία τόσο η Επιτροπή όσο και ο Οργανισμός να διασφαλίσουν ότι, σε τακτικά διαστήματα, διενεργούνται επιτόπου επαρκείς και εκ των προτέρων έλεγχοι των συναλλαγών· κρίνει σκόπιμη την ταχεία έγκριση του ανακοινωθέντος σχεδίου τροποποίησης του δημοσιονομικού κανονισμού όπου, μεταξύ άλλων, προβλέπεται ο ορισμός εσωτερικού ελεγκτή·3. τονίζει στο Διευθυντή του Ευρωπαϊκού Οργανισμού Ανασυγκρότησης ότι είναι σημαντικό να τηρεί τις διατάξεις του κανονισμού (ΕΚ) αριθ. 2667/2000 του Συμβουλίου, της 5ης Δεκεμβρίου 2000, για τον Ευρωπαϊκό Οργανισμό Ανασυγκρότησης(2) σε ό,τι αφορά την ενημέρωση του Ευρωπαϊκού Κοινοβουλίου, μεταξύ άλλων και με την υποβολή τριμηνιαίας έκθεσης δραστηριοτήτων (άρθρο 5 παράγραφος 5)·4. συνιστά στην Επιτροπή να υποβάλλει στο Ευρωπαϊκό Κοινοβούλιο την ετήσια έκθεση που προβλέπει το άρθρο 4 παράγραφος 14 του κανονισμού (ΕΚ) αριθ. 2667/2000, πριν από την 1η Μαΐου κάθε έτους, το αργότερο·5. τονίζει την ανάγκη να διερευνηθούν επαρκώς, με τη βοήθεια, όπου χρειάζεται, και εσωτερικής αξιολόγησης εκ μέρους της Ευρωπαϊκής Υπηρεσίας Καταπολέμησης της Απάτης (OLAF), οιεσδήποτε αιτιολογημένες καταγγελίες για κακοδιαχείριση και διαφθορά όσον αφορά τις επενδύσεις για σταθμούς παραγωγής ενέργειας στο Κοσσυφοπέδιο·Ευρωπαϊκός Οργανισμός Ανασυγκρότησης6. συγχαίρει τον Οργανισμό για τις καλές επιδόσεις του το 2000 κατά την εφαρμογή των προγραμμάτων ανασυγκρότησης και επαινεί στο πλαίσιο αυτό την αφοσίωση του προσωπικού που έπρεπε να εργασθεί κάτω από εξαιρετικά δύσκολες, μερικές φορές, συνθήκες· επισημαίνει συγχρόνως ότι και το προσωπικό της ΕC TAFKO, αμέσως μετά το τέλος του πολέμου, εξεπλήρωσε την αποστολή του με αποτελεσματικότατο τρόπο·7. διαπιστώνει ότι η μεγαλύτερη θέση στον προϋπολογισμό του Οργανισμού είναι η θέση της "αποκατάστασης του ενεργειακού τομέα"· επισημαίνει, στο πλαίσιο αυτό, το ακατανόητο για τον πληθυσμό παράδοξο των καθημερινών διακοπών ηλεκτρικού ρεύματος·8. σημειώνει ότι η στενότερη συνεργασία με το Βελιγράδι έχει ουσιαστική σημασία για τη βελτίωση της ενεργειακής κατάστασης στο Κοσσυφοπέδιο και θα διευκολύνει το έργο της Αποστολής των Ηνωμένων Εθνών στο Κοσσυφοπέδιο (UNMIK) για εξεύρεση δημιουργικών λύσεων που θα επιτρέψουν στην Επιχείρηση Ηλεκτροδότησης του Κοσσυφοπεδίου (KEK) να αποκτήσει νομικό καθεστώς εταιρίας και να θεσπίσει μηχανισμούς που θα εξασφαλίζουν την παροχή πιστώσεων στην KEK εκ μέρους των διεθνών χρηματοπιστωτικών ιδρυμάτων, δεδομένου ότι οι δωρητές δεν δύνανται να παρέχουν απεριόριστη χρηματοδότηση μέσω επιχορηγήσεων για όλες τις επενδύσεις και παλίνδρομες ανάγκες του Κοσσυφοπεδίου·9. χαιρετίζει το σχέδιο δράσης το οποίο συμφωνήθηκε μεταξύ της Επιτροπής και του Οργανισμού τον Οκτώβριο του 2001 για τον ενεργειακό τομέα, που καθορίζει τους στόχους στους οποίους η UNMIK και η ΚΕΚ πρέπει να ανταποκριθούν·10. επαινεί την αποδοτική και λιτή προσέγγιση του Οργανισμού στους τομείς στέγαση, μεταφορές και γεωργία·Αποστολή των Ηνωμένων Εθνών στο Κοσσυφοπέδιο (UNMIK), ειδικός αντιπρόσωπος του Γενικού Γραμματέα και Ευρωπαϊκή Επιτροπή11. καλεί την UNMIK να εφαρμόσει το σχέδιο δράσης θεμελιωδών μέτρων που συμφωνήθηκε από την Επιτροπή και την UNMIK, ιδίως όσον αφορά την ανάγκη μιας εκστρατείας πολυμέσων για την ενίσχυση της επίγνωσης του κοινού σε σχέση με τα προβλήματα του τομέα της ηλεκτροδότησης τα οποία συμβάλλουν στη σπατάλη και στη μη πληρωμή·12. ζητεί επίσης από την UNMIK να διατυπώσει μία πολιτική μεταφορών, ώστε να καταστεί έτσι δυνατόν να διασφαλισθεί η αποδοτικότητα των επενδύσεων· ζητεί, παράλληλα, από τη UNMIK να λάβει υπόψη της τις παρατηρήσεις του Ελεγκτικού Συνεδρίου σχετικά με την παρεμπόδιση της γεωργικής παραγωγής εξ αιτίας των υψηλών τελωνειακών δασμών και φόρων πωλήσεων που λειτουργούν ως αντικίνητρο για τη γεωργική παραγωγή·13. ζητεί από τον ειδικό αντιπρόσωπο του Γενικού Γραμματέα των Ηνωμένων Εθνών στο Κοσσυφοπέδιο να καταβάλει πολύ περισσότερες προσπάθειες για την κατάστρωση μιας πολιτικής-πλαισίου και μιας μακροπρόθεσμης στρατηγικής, προκειμένου να εξασφαλισθεί η βιωσιμότητα των κοινοτικών και διεθνών επενδύσεων στο Κοσσυφοπέδιο· ζητεί από την Επιτροπή, η οποία χρηματοδοτεί τον κοινοτικό πυλώνα της Αποστολής των Ηνωμένων Εθνών στο Κοσσυφοπέδιο (UNMIK), να συζητήσει την ανάπτυξη μιας βιώσιμης πολιτικής και ενός νομοθετικού πλαισίου με την UNMIK και τους προσωρινούς φορείς αυτοδιοίκησης, κυρίως τον πρόεδρο του Κοσσυφοπεδίου, τον πρωθυπουργό και την κυβέρνηση του Κοσσυφοπεδίου και το κοινοβούλιο του Κοσσυφοπεδίου· ζητεί να συμπεριληφθεί στην έκθεση της UNMIK στο τέλος του 2002 μια έκθεση για την ανάπτυξη βιώσιμης πολιτικής και νομοθετικού πλαισίου και για την πρόοδο των τομεακών σχεδίων δράσης που συμφωνήθηκαν με την Επιτροπή· υπογραμμίζει, στο σημείο αυτό, ότι είναι κατεπείγουσα ανάγκη να βελτιωθεί το σύστημα συλλογής φόρων στο Κοσσυφοπέδιο, προκειμένου να αυξηθούν τα δημοσιονομικά του έσοδα και να φθάσει σε σημείο δημοσιονομικής σταθερότητας· ζητεί να διευκρινίσει η UΝΜΙΚ, στις εκθέσεις της στο μέσο και στο τέλος του έτους 2002, τα μέτρα που ελήφθησαν και προβλέπονται για την αύξηση των εσόδων του προϋπολογισμού του Κοσσυφοπεδίου·14. καλεί την UNMIK να διενεργήσει λογιστικό έλεγχο της διαχείρισης διαθεσίμων και των διαδικασιών προμηθειών της KEK· ζητεί να εξετασθούν οι πιο μακροπρόθεσμες εναλλακτικές δυνατότητες για την ανάπτυξη του τομέα ηλεκτροδότησης του Κοσσυφοπεδίου υπό το φως της επικείμενης μελέτης της Παγκόσμιας Τράπεζας·Αρχές του Κοσσυφοπεδίου15. καλεί τις αρμόδιες αρχές του Κοσσυφοπεδίου να λάβουν τα αναγκαία μέτρα, όπως αυτά προβλέπονται στο προαναφερθέν σχέδιο δράσης, για την αύξηση του ποσοστού είσπραξης των εσόδων, την περικοπή της κατανάλωσης ηλεκτρικού ρεύματος και την επισημοποίηση μιας συμφωνίας ανταλλαγών ηλεκτρικού ρεύματος με τη Σερβία και τις γειτονικές χώρες, δεδομένου ότι το σύστημα ηλεκτροπαραγωγής του Κοσσυφοπεδίου πρέπει να εισάγει ηλεκτρικό ρεύμα στις περιόδους αιχμής και να εξάγει στις περιόδους εκτός αιχμής·Απόφαση για τη χορήγηση απαλλαγής16. χορηγεί απαλλαγή στο Διευθυντή του Ευρωπαϊκού Οργανισμού Ανασυγκρότησης σχετικά με την εκτέλεση του προϋπολογισμού για το οικονομικό έτος 2000 βάσει της έκθεσης του Ελεγκτικού Συνεδρίου·17. αναθέτει στον Πρόεδρό του να διαβιβάσει την παρούσα απόφαση στο Διευθυντή του Ευρωπαϊκού Οργανισμού Ανασυγκρότησης, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα (σειρά L).Ο Γενικός ΓραμματέαςJulian PriestleyΟ ΠρόεδροςPat Cox(1) ΕΕ C 355 της 13.12.2001, σ. 1.(2) ΕΕ L 306 της 7.12.2000, σ. 7.


title: Απόφαση (ΕΕ) 2015/1631 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του προϋπολογισμού του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/142

      ΑΠΟΦΑΣΗ (ΕΕ) 2015/1631 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του προϋπολογισμού του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους ισολογισμούς και τους λογαριασμούς διαχείρισης του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013 [COM(2014) 487 — C8-0146/2014],

                  —

                  έχοντας υπόψη την ετήσια έκθεση της Επιτροπής, της 14ης Απριλίου 2014, για τη δημοσιονομική διαχείριση του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013,

                  —

                  έχοντας υπόψη τις δημοσιονομικές πληροφορίες σχετικά με το Ευρωπαϊκό Ταμείο Ανάπτυξης [COM(2014) 350],

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013, που συνοδεύεται από τις απαντήσεις της Επιτροπής (1),

                  —

                  έχοντας υπόψη τη δήλωση αξιοπιστίας (2) σχετικά με την ακρίβεια των λογαριασμών και τη νομιμότητα και κανονικότητα των πράξεων στις οποίες βασίζονται, που ενεχείρισε το Ελεγκτικό Συνέδριο για το οικονομικό έτος 2013 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τις συστάσεις του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στην Επιτροπή όσον αφορά την εκτέλεση των πράξεων των Ευρωπαϊκών Ταμείων Ανάπτυξης για το οικονομικό έτος 2013 (05135/2015 — C8-0050/2015, 05136/2015 — C8-0051/2015, 05138/2015 — C8-0052/2015,

                  —

                  έχοντας υπόψη την έκθεση της Επιτροπής σχετικά με τη συνέχεια που δόθηκε στην απαλλαγή για το οικονομικό έτος 2012 [COM(2014) 607] και τα υπηρεσιακά έγγραφα εργασίας της Επιτροπής που τη συνοδεύουν [SWD(2014) 285 και SWD(2014) 286],

                  —

                  έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (3) και τροποποιήθηκε στην Ουαγκαντούγκου, Μπουρκίνα Φάσο, στις 22 Ιουνίου 2010 (4),

                  —

                  έχοντας υπόψη την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των υπερπόντιων χωρών και εδαφών με την Ευρωπαϊκή Κοινότητα, («Overseas association») (5),

                  —

                  έχοντας υπόψη το άρθρο 33 της εσωτερικής συμφωνίας, της 20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (6),

                  —

                  έχοντας υπόψη το άρθρο 32 της εσωτερικής συμφωνίας, της 18ης Σεπτεμβρίου 2000, μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού, Μπενίν, στις 23 Ιουνίου 2000, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (7),

                  —

                  έχοντας υπόψη το άρθρο 11 της εσωτερικής συμφωνίας, της 17ης Ιουλίου 2006, μεταξύ των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, για τη χρηματοδότηση της κοινοτικής βοήθειας από το πολυετές δημοσιονομικό πλαίσιο, για την περίοδο 2008-2013, σύμφωνα με τη συμφωνία εταιρικής σχέσης ΑΚΕ-ΕΚ καθώς και τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (8),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 74 του δημοσιονομικού κανονισμού, της 16ης Ιουνίου 1998, εφαρμοστέου στη συνεργασία για τη χρηματοδότηση της ανάπτυξης στο πλαίσιο της τέταρτης σύμβασης ΑΚΕ-ΕΚ (9),

                  —

                  έχοντας υπόψη το άρθρο 119 του δημοσιονομικού κανονισμού, της 27ης Μαρτίου 2003, που εφαρμόζεται στο ένατο Ευρωπαϊκό Ταμείο Ανάπτυξης (10),

                  —

                  έχοντας υπόψη το άρθρο 142 του κανονισμού (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (11),

                  —

                  έχοντας υπόψη τα άρθρα 93 και 94 τρίτη περίπτωση και το παράρτημα V του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης (A8-0102/2015),

         1.

            χορηγεί απαλλαγή στην Επιτροπή όσον αφορά την εκτέλεση του προϋπολογισμού του όγδοου, ένατου και δέκατου Ευρωπαϊκού Ταμείου Ανάπτυξης για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο και στην Ευρωπαϊκή Τράπεζα Επενδύσεων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 398 της 12.11.2014, σ. 1.

         (2)  ΕΕ C 401 της 13.11.2014, σ. 264.

         (3)  ΕΕ L 317 της 15.12.2000, σ. 3.

         (4)  ΕΕ L 287 της 4.11.2010, σ. 3.

         (5)  ΕΕ L 314 της 30.11.2001, σ. 1, και ΕΕ L 324 της 7.12.2001, σ. 1.

         (6)  ΕΕ L 156 της 29.5.1998, σ. 108.

         (7)  ΕΕ L 317 της 15.12.2000, σ. 355.

         (8)  ΕΕ L 247 της 9.9.2006, σ. 32.

         (9)  ΕΕ L 191 της 7.7.1998, σ. 53.

         (10)  ΕΕ L 83 της 1.4.2003, σ. 1.

         (11)  ΕΕ L 78 της 19.3.2008, σ. 1.


Avis juridique important

|

31999D0141

1999/141/ΕΚ: Απόφαση της Επιτροπής της 10ης Φεβρουαρίου 1999 για τροποποίηση της απόφασης 91/544/ΕΟΚ περί της ομάδας συνδέσμου για τους ηλικιωμένους [κοινοποιηθείσα υπό τον αριθμό Ε(1999) 211]

Επίσημη Εφημερίδα αριθ. L 045 της 19/02/1999 σ. 0054 - 0054

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1999 για τροποποίηση της απόφασης 91/544/ΕΟΚ περί της ομάδας συνδέσμου για τους ηλικιωμένους [κοινοποιηθείσα υπό τον αριθμό Ε(1999) 211] (1999/141/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας ότι, υπό το φως των εξελίξεων σε κοινοτικό επίπεδο, είναι αναγκαίο να επέλθει αναπροσαρμογή όσον αφορά τη συμμετοχή μελών στην ομάδα που εγκαθιδρύθηκε με την απόφαση 91/544/ΕΟΚ (1), όπως τροποποιήθηκε από την απόφαση 93/417/ΕΟΚ (2) 7 ότι, συγχρόνως, για λόγους αποτελεσματικότητας από διοικητική άποψη, θα πρέπει να μειωθεί η διάρκεια της θητείας του προέδρου και των μελών της ομάδας,ΑΠΟΦΑΣΙΖΕΙ:Άρθρο μόνο Η απόφαση 91/544/ΕΟΚ τροποποιείται ως εξής:1. Στο άρθρο 3 παράγραφος 2, οι λέξεις «εικοσιπέντε μέλη» αντικαθίστανται από τις λέξεις «εικοσιτέσσερα μέλη».2. Το άρθρο 4 παράγραφος 3 τροποποιείται ως εξής:α) σε όλες τις περιπτώσεις οι λέξεις «5 έδρες» αντικαθίστανται από τις λέξεις «4 έδρες» 7β) προστίθεται η ακόλουθη περίπτωση:«- ESCU - Ευρωπαϊκή ένωση ηλικιωμένων πολιτών: 4 έδρες».3. Στο άρθρο 5 παράγραφος 1, οι λέξεις «18 μηνών» αντικαθίστανται από τις λέξεις «12 μηνών».4. Στο άρθρο 7 παράγραφος 1, οι λέξεις «18 μηνών» αντικαθίστανται από τις λέξεις «12 μηνών».5. Στο παράρτημα προστίθεται η ακόλουθη περίπτωση:«- ESCU - Ευρωπαϊκή ένωση ηλικιωμένων πολιτών».Βρυξέλλες, 10 Φεβρουαρίου 1999.Για την ΕπιτροπήPαdraig FLYNNΜέλος της Επιτροπής(1) ΕΕ L 296 της 26. 10. 1991, σ. 42.(2) ΕΕ L 187 της 29. 7. 1993, σ. 60.


               28.7.2017

               EL

               Επίσημη Εφημερίδα της Ευρωπαϊκής Ένωσης

               C 244/3

         Απόφαση της Ευρωπαϊκής Αρχής Τραπεζών για την τροποποίηση της απόφασης της ΕΑΤ η οποία επιβεβαιώνει ότι οι αυτόκλητες πιστοληπτικές αξιολογήσεις συγκεκριμένων ΕΟΠΑ δεν διαφέρουν σε ποιότητα από πιστοληπτικές αξιολογήσεις που πραγματοποιήθηκαν κατόπιν παραγγελίας (2016/C 266/05)
   (2017/C 244/03)
   ΤΟ ΣΥΜΒΟΥΛΙΟ ΕΠΟΠΤΩΝ ΤΗΣ ΕΥΡΩΠΑΪΚΗΣ ΑΡΧΗΣ ΤΡΑΠΕΖΩΝ
   Έχοντας υπόψη τον κανονισμό (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (1) (ο «κανονισμός ΕΑΤ» και η «ΕΑΤ»),
   Έχοντας υπόψη το άρθρο 138 του κανονισμού (ΕΕ) αριθ. 575/2013 (2),
   ΕΚΤΙΜΩΝΤΑΣ ΤΑ ΑΚΟΛΟΥΘΑ:

               (1)

               Το άρθρο 138 του κανονισμού (ΕΕ) αριθ. 575/2013 επιτρέπει τη χρήση αυτόκλητων πιστοληπτικών αξιολογήσεων εξωτερικού οργανισμού πιστοληπτικών αξιολογήσεων («ΕΟΠΑ») για τον προσδιορισμό των συντελεστών στάθμισης που εφαρμόζονται στα στοιχεία ενεργητικού και στα στοιχεία εκτός ισολογισμού για τους σκοπούς του υπολογισμού των απαιτήσεων ιδίων κεφαλαίων, υπό την προϋπόθεση επιβεβαίωσης από την ΕΑΤ ότι οι αυτόκλητες πιστοληπτικές αξιολογήσεις του ΕΟΠΑ δεν διαφέρουν σε ποιότητα από πιστοληπτικές αξιολογήσεις που πραγματοποιήθηκαν κατόπιν παραγγελίας. Σύμφωνα με το ίδιο άρθρο, η ΕΑΤ οφείλει να αρνηθεί ή να ανακαλέσει την επιβεβαίωση αυτή, ειδικότερα αν ο ΕΟΠΑ χρησιμοποίησε πιστοληπτική αξιολόγηση που δεν έγινε κατά παραγγελία για να ασκήσει πίεση στην αξιολογούμενη οντότητα να παραγγείλει πιστοληπτική αξιολόγηση ή άλλες υπηρεσίες. Ως εκ τούτου, στις 22 Ιουλίου 2016 εκδόθηκε η απόφαση 2016/C 266/05 της ΕΑΤ η οποία επιβεβαιώνει ότι οι αυτόκλητες πιστοληπτικές αξιολογήσεις συγκεκριμένων ΕΟΠΑ δεν διαφέρουν σε ποιότητα από πιστοληπτικές αξιολογήσεις που πραγματοποιήθηκαν κατόπιν παραγγελίας (3).

               (2)

               Μετά την έκδοση της απόφασης 2016/C 266/05 της ΕΑΤ, εγγράφηκαν ή πιστοποιήθηκαν νέοι ΕΟΠΑ για τους οποίους απαιτείται επίσης η διενέργεια της αξιολόγησης που αναφέρεται στο άρθρο 138 του κανονισμού (ΕΕ) αριθ. 575/2013. Επιπλέον, ένας ΕΟΠΑ ο οποίος ήταν ήδη εγγεγραμμένος κατά τον χρόνο έκδοσης της απόφασης 2016/C 266/05 άρχισε να εκδίδει αυτόκλητες αξιολογήσεις πιστοληπτικής ικανότητας μετά την έκδοση της ως άνω απόφασης σχετικά με τις αυτόκλητες πιστοληπτικές αξιολογήσεις. Τέλος, μετά τη δημοσίευση της απόφασης 2016/C 266/05, η εγγραφή ΟΑΠΙ του ΕΟΠΑ Feri EuroRating Services AG (4) αποσύρθηκε, καθώς δεν πληρούσε πλέον τον ορισμό του ΕΟΠΑ του άρθρου 4 παράγραφος 1 σημείο 98) του κανονισμού (ΕΕ) αριθ. 575/2013. Λόγω των ανωτέρω εξελίξεων, απαιτείται αφενός η διενέργεια της αξιολόγησης που αναφέρεται στο άρθρο 138 του κανονισμού (ΕΕ) αριθ. 575/2013 για τους νέους εγγεγραμμένους ή πιστοποιημένους ΕΟΠΑ και για τον ΕΟΠΑ που άρχισε προσφάτως να εκδίδει αυτόκλητες πιστοληπτικές αξιολογήσεις και, αφετέρου, η απαλοιφή των αναφορών στον οργανισμό που έπαψε να πληροί τις προϋποθέσεις για την αναγνώριση της ιδιότητας του ΕΟΠΑ μετά την έκδοση της απόφασης 2016/C 266/05.

               (3)

               Οι ενδιαφερόμενοι ΕΟΠΑ έχουν ενημερωθεί για την πρόθεση της ΕΑΤ να εκδώσει την παρούσα απόφαση και τους δόθηκε η ευκαιρία να εκφράσουν τις απόψεις τους επ' αυτής.

               (4)

               Η απόφαση 2016/C 266/05 θα πρέπει να τροποποιηθεί αναλόγως,

         ΑΠΟΦΑΣΙΖΕΙ:
   Άρθρο 1
   Η απόφαση αριθ. 2016/C 266/05 της Ευρωπαϊκής Αρχής Τραπεζών τροποποιείται ως εξής:

               1)

               Στο παράρτημα, προστίθενται στον κατάλογο οι ακόλουθοι ΕΟΠΑ:

                           —

                              Creditreform Rating AG

                           —

                              Egan-Jones Ratings Co.

                           —

                              HR Ratings de México, S.A. de C.V.

                           —

                              INC Rating Sp. z o.o.

                           —

                              modeFinance S.r.l.

                           —

                              Rating-Agentur Expert RA GmbH

               2)

               Στο παράρτημα, διαγράφεται από τον κατάλογο ο ακόλουθος ΕΟΠΑ:

                              Feri EuroRating Services AG.

         Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Λονδίνο, 18 Ιουλίου 2017.

            Για το συμβούλιο εποπτών

         Andrea ENRIA

            Πρόεδρος

      (1)  ΕΕ L 331 της 15.12.2010, σ. 12.

      (2)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).

      (3)  ΕΕ C 266 της 22.7.2016, σ. 4.

      (4)  Δελτίο Τύπου ESMA71-99-376 της 29ης Μαρτίου 2017


title: 2006/278/ΕΚ,ΕυͿατόμ: Απόφαση των αντιπροσώπων των κυβερνήσεων των κρατών μελών, της  6ης Απριλίου 2006 , για το διορισμό γενικού εισαγγελέα στο Δικαστήριο των Ευρωπαϊκών Κοινοτήτων

text:
               13.4.2006

               EL

               Επίσημη Εφημερίδα της Ευρωπαϊκής Ένωσης

               L 104/36

      ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ

   της 6ης Απριλίου 2006
   για το διορισμό γενικού εισαγγελέα στο Δικαστήριο των Ευρωπαϊκών Κοινοτήτων
   (2006/278/ΕΚ, Ευρατόμ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 223,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 139,
   Εκτιμώντας τα ακόλουθα:
   Δυνάμει των άρθρων 5, 7 και 8 του πρωτοκόλλου περί του Οργανισμού του Δικαστηρίου και λόγω της παραίτησης του κ. Antonio TIZZANO, ενδείκνυται να διορισθεί γενικός εισαγγελέας για το υπόλοιπο της θητείας του κ. Antonio TIZZANO, ήτοι έως τις 6 Οκτωβρίου 2006,
   ΑΠΟΦΑΣΙΖΟΥΝ:
   Άρθρο 1
   Ο κ. Paolo MENGOZZI διορίζεται γενικός εισαγγελέας στο Δικαστήριο των Ευρωπαϊκών Κοινοτήτων από την ημερομηνία της ορκωμοσίας του και έως τις 6 Οκτωβρίου 2006.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 6 Απριλίου 2006.

            Ο Πρόεδρος

         G. WOSCHNAGG